[{"text_idx": "#000000", "text": "blogs in auxilinguas colectata per robot"}, {"text_idx": "#000001", "text": "UEA eksigis la c\u0302efdelegiton en Rusio"}, {"text_idx": "#000002", "text": "La Estraro de UEA decidis \u201cprovizore ne renomumi c\u0302efdelegiton en Rusio\u201d. Tio signifas, ke la nuna c\u0302efdelegito Svetlana Smetanina perdas sian postenon. S\u0302i estis forte kritikata pro siaj komentoj pri la milito en Ukrainio."}, {"text_idx": "#000004", "text": "La c\u0302efdelegito de UEA en Rusio devas esti eksigita, c\u0302ar s\u0302i faris publikajn elpas\u0302ojn pri la milito en Ukrainio neakcepteblajn por reprezentanto de UEA. Tion komence de au\u0306gusto postulis la tiama komitatano Osmo Buller."}, {"text_idx": "#000005", "text": "La demando estis vigle diskutita dum la komitata kunsido de UEA en Motrealo, kie g\u0302in levis la komitatano A por Ukrainio, Jevhen (Eu\u0306heno) Kovtonjuk. Post voc\u0302dono la Komitato instrukciis la estraron \u201craporti pri la decido pri la eksigo de la c\u0302efdelegito de Rusio g\u0302is la 30-a de septembro\u201d."}, {"text_idx": "#000006", "text": "Post la decido prezidanto Duncan Charters atentigis, ke la komitata decido ne signifas, ke la Estraro nepre decidos pri eksigo de la rusia c\u0302efdelegito, au\u0306 entute decidos ion ajn pri la afero g\u0302is la fino de septembro."}, {"text_idx": "#000007", "text": "\u2013 Ni prenos tion simple kiel respondecon raporti. Se ni devos dau\u0306re trakti, ni traktos."}, {"text_idx": "#000008", "text": "Osmo Buller siaflanke anoncis, ke li forlasos la asocion fine de au\u0306gusto. Poste Loes Demmendaal, la c\u0302efdelegito de UEA en Nederlando, anoncis, ke ankau\u0306 s\u0302i forlasos la asocion, se UEA ne eksigos la rusian c\u0302efdelegiton g\u0302is la fino de septembro."}, {"text_idx": "#000009", "text": "Post la komitata kunsido la Estraro de UEA laboris rapide, kaj jam la 30-an de au\u0306gusto g\u0302i publikigis raporton pri la revizio de c\u0302iuj c\u0302efdelegitoj. La c\u0302efa novaj\u0302o en tiu raporto estas, ke la Estraro la de UEA decidis provizore ne renomumi c\u0302efdelegiton en Rusio. Tio signifas, ke la nuna c\u0302efdelegito Svetlana Smetanina perdas sian postenon."}, {"text_idx": "#000010", "text": "La motivado de la decido estas, ke \u201cc\u0302iuj c\u0302efdelegitoj kiel ofichavantoj de UEA kaj reprezentantoj de la Asocio en siaj landoj devas atenti pri siaj eldiroj, c\u0302u publikaj, c\u0302u privataj, c\u0302ar en c\u0302iu momento ili reprezentas UEA kaj iliaj eldiroj respektu la statutajn celojn, statutan neu\u0306tralecon kaj statutajn difinojn de la Asocio.\u201d"}, {"text_idx": "#000011", "text": "Lau\u0306 la Estraro de UEA la komentoj de Smetanina subtene al militaj agoj ne konformas al la Statuto de UEA kaj damag\u0302as la publikan bildon de la asocio. Nova c\u0302efdelegito por Rusio ne povis esti nomumita, c\u0302ar la landa asocio de UEA en Rusio, Rusia Esperantista Unio (REU), \u201cindikis la nedeziron kunlabori kun alia c\u0302efdelegito\u201d."}, {"text_idx": "#000012", "text": "Tial, \u201cpro la nuna malfacila politika situacio en Rusio\u201d, la Estraro de UEA decidis provizore ne nomumi c\u0302efdelegiton en Rusio. La decido estis komunikita al la estraro de REU la 29-an de au\u0306gusto."}, {"text_idx": "#000015", "text": "C\u0302u la neu\u0306traleco de UEA estas nur s\u0302irmilo por malkurag\u0302uloj? Tion demandas Grigorij Arosev en sia vidpunkta artikolo. Lau\u0306 li la agado de la asocio lige kun la milito en Ukrainio neglektas la Universalan Deklaracion de Homaj Rajtoj kaj kau\u0306zas damang\u0302on al la reputacio de Esperanto."}, {"text_idx": "#000017", "text": "La kruela milito kontrau\u0306 Ukrainio, kiu ekflamis lau\u0306 la volo de la rusia s\u0302tatprezidanto Vladimir Putin, akrigis multegajn problemojn. Ec\u0302 simple mencii c\u0302iujn ne eblas \u2013 estas tro da tiuj. La Esperanto-movado ne estas escepto, ankau\u0306 g\u0302i estas rekte tus\u0302ita. Temas ne nur pri tio, ke ukrainiaj gesamideanoj jam duonjaron vivas sub la rusiaj bomboj au\u0306 devis forlasi siajn urbojn kaj hejmojn, parte por fug\u0302i eksterlanden, parte por eklog\u0302i en aliaj urboj, kiuj tamen ankau\u0306 estas bombataj. Tio estas la c\u0302efa hororaj\u0302o, kvankam kiel dirite ne la sola problemo."}, {"text_idx": "#000018", "text": "Tre granda problemo ig\u0302is reago de la \u201coficiala\u201c Esperantujo. Jam estas priskribita la kazo de Rusia Esperantista Unio (REU), kiun gvidas esperantisto deziranta likvidi la nunan ukrainian s\u0302taton, kaj vicgvidas esperantistino kiu interalie konfirmis, ke s\u0302i \u201csubtenas la murdatakojn de Moskvo\u201c."}, {"text_idx": "#000019", "text": "Sed estas ankau\u0306 alia problema okazo, nome UEA kaj ties \u201cneu\u0306traleca\u201c konduto."}, {"text_idx": "#000020", "text": "La 27-an de februaro UEA aperigis palan, nekonvinkan kaj timidan Gazetaran Komunikon \u201creage al la militaj tondroj kaj homa sufero en la oriento de Eu\u0306ropo\u201c. La teksto estis tiom malforta, ke prefere UEA g\u0302in ne aperigus. (En g\u0302i ekzemple forestas la vorto \u201cUkrainio\u201c.) Ricevinte pro g\u0302i amason da prava kaj justa kritiko UEA post unu semajno elsendis ankau\u0306 la sekvan GK: pri la starigo de la helpo-servo. Tie la aktuala tragedio jam estis nomita alimaniere: \u201cPasintsemajne la mondo en s\u0302oko atestis la ekeston de milito pro invado en Ukrainion iniciatita de la registaro de Rusio. En malmulte da tagoj la homaro suferis jam multajn mortojn de senkulpaj homoj \u2013 interalie infanoj kaj virinoj \u2013 kaj pli ol miliono estis forpelitaj el siaj log\u0302lokoj\u201c. Dankon almenau\u0306 pro tio, sed oni atendis ion plian."}, {"text_idx": "#000021", "text": "En la unua GK estis ripetita la jam milionfoje eldirita frazo: \u201cUEA ne prenas politikajn poziciojn\u201c. Temas do pri la fama \u201cneu\u0306traleco\u201c de UEA."}, {"text_idx": "#000022", "text": "Post tiom longa antau\u0306parolo ni transiru al la esenca parto de c\u0302i tiu artikolo. Provu ni kompreni, kio estas la neu\u0306traleco kaj kial s\u0302ajnas, ke por UEA la neu\u0306traleco estas nur s\u0302irmilo."}, {"text_idx": "#000024", "text": "Tuj kiam oni parolas pri neu\u0306traleco, oni rememoras la kazojn de pluraj landoj, kiuj anoncas sin neu\u0306tralaj. Sed tio estas absolute malsimila afero, c\u0302ar tie temas pri milita/armea neu\u0306traleco, kio en si mem estas ege pli grava por la mondpaco. La pli ol 20 neu\u0306tralaj s\u0302tatoj devigas sin ne partopreni en militoj, ne membri en la defendaj organizoj (ekz. NATO, pli frue Varsovia Pakto), malgrandigi siajn armilarojn kaj nek mem liveri armilojn nek helpi tion kiam temas pri aliaj landoj."}, {"text_idx": "#000025", "text": "La milite/armee neu\u0306tralaj landoj sukcese subtenis la rezolucion de UN kondamnantan la militajn agojn de la rusia registaro en Ukrainio. La neu\u0306trala statuso neniel malhelpis ekzemple Svislandon, Irlandon, Japanion kaj Au\u0306strion (kaj plurajn aliajn) voc\u0302doni por la rezolucio."}, {"text_idx": "#000028", "text": "UEA estas neu\u0306trala rilate al nacieco, raso, sekso, religio, kaj sociaj kaj politikaj problemoj, kun escepto de la lingva problemo en internaciaj rilatoj. Tiu neu\u0306traleco signifas, ke UEA ne prenas starpunkton pri la koncernaj problemoj. Bonaj internaciaj rilatoj kaj la respekto de la homaj rajtoj, tiaj, kiaj ili estas difinitaj en la Universala Deklaracio de Homaj Rajtoj kaj aliaj internacie rekonataj instrumentoj estas por la laboro de UEA esencaj kondic\u0302oj."}, {"text_idx": "#000029", "text": "Se oni legus tion en ideala mondo, c\u0302i tiu alineo kau\u0306zus neniun demandon. Nun ne estas tiel. Unue ig\u0302as klare, ke la paragrafo estas jam nereveneble malaktualig\u0302inta, mallertege formulita kaj kunigas nekunigeblajn nociojn. Kion signifas \u201cesti neu\u0306trala rilate al nacieco/raso/sekso?\u201c C\u0302u tio signifas ke \u201cUEA traktas egalrajte c\u0302iujn naciecojn, rasojn, religiojn\u201c? Tiu formulo estus multe pli klara, justa kaj ec\u0302 aplau\u0306dinda. Sed ja estas skribite ne tiel. Se iu nacio buc\u0302us alian nacion dum Universala Kongreso, c\u0302u UEA restus neu\u0306trala rilate al la du nacioj? Kredeble ne, UEA kondamnus la okazaj\u0302on. Se iu UEA-membro kiel esperantist(in)o publike kaj uzante Esperanton kiel lingvon diskriminacius reprezentant(in)on de alia sekso, c\u0302u UEA ne intervenus? Kredeble jes ja. Do UEA ne restus neu\u0306trala en c\u0302i tiuj okazoj."}, {"text_idx": "#000031", "text": "Kion signifas esti neu\u0306trala rilate al la politikaj problemoj? Certe UEA ne rajtas kaj ne devas agiti por iuj partioj au\u0306 kandidatoj por prezidaj postenoj en diversaj landoj, tamen se temas pri iuj sangaj konfliktoj kaj militoj, tio jam ne plu estas politiko."}, {"text_idx": "#000034", "text": "Mi kulpigas Universalan Esperanto-Asocion pri intenca nekompreno de la s\u0302ang\u0302o de la mondo kaj same intenca neaktualigo de la arkaika terminaro."}, {"text_idx": "#000035", "text": "UEA ofte apelacias al la Universala Deklaracio de Homaj Rajtoj. Relegu ni g\u0302in nun. La dokumento enhavas 30 punktojn. Legante ilin, oni konstatas, ke la aktualaj agoj de Rusio en Ukrainio kontrau\u0306as c\u0302i-sekvajn punktojn: 2, 3, 4, 5, 9, 12, 13, 17, 18, 19, 20, 26, 27, 28 kaj 30!"}, {"text_idx": "#000037", "text": "C\u0302u ne estas sufic\u0302e da malrespektoj al la Deklaracio, por ke UEA tamen ekkomprenu malaktualig\u0302on de la nocio \u201cneu\u0306traleco\u201c?"}, {"text_idx": "#000038", "text": "Oni certe memoras, ke inter la unuaj (au\u0306 eble vere la unua) iniciatintoj de la nocio \u201cneu\u0306traleco\u201c estis Ivo Lapenna. Sed kiel jam dirite, la mondo ekde tiam plene s\u0302ang\u0302ig\u0302is. Due kaj plej grave: Lapenna \u201cinsistis, ke la neu\u0306traleco de esperantistaj asocioj devis esti ne absoluta, sed demokratie direktita al libereco kaj toleremo: c\u0302ar la Esperanto-komunumo ne povas libere evolui en la cirkonstancoj de fas\u0302ismo kaj aliaj totalismaj reg\u0302imoj. C\u0302i tiun pseu\u0306dan neu\u0306tralecon ... li nomis kancera vundo de la movado\u201c (citaj\u0302o lau\u0306 La Ondo de Esperanto)."}, {"text_idx": "#000039", "text": "Ni ne uzu la nociojn \u201cfas\u0302ismo\u201c kaj \u201cnaziismo\u201c, c\u0302ar ili estas tro fortaj (kaj cetere uzataj de la s\u0302tata propagando de Putin). Tamen la vorto \u201ctotalismo\u201c plene konvenas por la nuna situacio en Rusio: \u201cTotalismo estas organiza formo de politika reg\u0302imo, en kiu la rajtoj de la civitanoj estas kvazau\u0306 ensorbitaj de la s\u0302tato, kaj en kiu ofte povas ekzisti nur unu partio, tiu de la registaro. G\u0302i estas ekstrema versio de au\u0306toritatismo\u201c."}, {"text_idx": "#000041", "text": "Ivo Lapena estas prave nomata unu el la plej gravaj figuroj de la movada historio. Liajn pensojn kaj opiniojn oni atentu ne nur kiam tio konjunkture tau\u0306gas, sed c\u0302iam."}, {"text_idx": "#000043", "text": "Por kio UEA bezonas la neu\u0306tralecon nun?"}, {"text_idx": "#000044", "text": "Mi supozas ke UEA, pli g\u0302uste ties estraro, unuflanke trovig\u0302as en sakstrato (c\u0302i tie estas subkomprenataj la antikvaj sed dau\u0306re validaj principoj, i. a. la neu\u0306traleco, kiuj katenas la manojn de UEA-agantoj), kaj aliflanke la Estraro estas nur grupo de timemaj nenionpovuloj. La du kialoj estas strikte interligitaj."}, {"text_idx": "#000045", "text": "La invado komencita de Kremlo kaj la g\u0302is nun dau\u0306ranta masakr(ad)o de la ukrainia popolo estas tiom kruela, ke silenti pri g\u0302i au\u0306 limigi sin per la supre cititaj GKoj estas minimume strange, se paroli malferme \u2013 hontinde."}, {"text_idx": "#000047", "text": "La Estraro timas fari fortan decidon, c\u0302ar g\u0302i certe provokos kritikon, dum neniu volas esti kritikata, c\u0302iuj volas esti lau\u0306dataj \u2013 la homa naturo estas tia. Kaj la kritiko au\u0306data pro la foresto de la decido estas rebatebla kaj rebatata per la Sankta Neu\u0306traleco \u2013 tio ja signifas ke la Estraro agas konforme al la Statuto, ne eblas akuzi la Estraron pri tio! Sed fakte temas nurnure pri malkurag\u0302o."}, {"text_idx": "#000048", "text": "(Kvankam eble ne en c\u0302iuj okazoj. En la diskuto sub iu el la artikoloj de Libera Folio la eksprezidanto de UEA Renato Corsetti skribis: \u201cMi diru ke pli ol duono de la homaro ne subtenas la opiniojn de la NATO-imperio, ke Usono rajtas militi ie ajn kaj regi la mondon\u201c. Mia demando estis lau\u0306vorte jena: \u201cUsono ne rajtas militi c\u0302ie en la mondo, certe. C\u0302u Rusio rajtas militi en Ukrainio? Sinjoro Corsetti, bonvolu diri/skribi plej koncize kaj plej klare: jes au\u0306 ne?\u201c Estis ankau\u0306 aliaj similaj komentoj, sed sinjoro Corsetti respondis neniun el g\u0302i.)"}, {"text_idx": "#000050", "text": "Evidente por la nuna estraro de UEA estas pli grave provi sidi sur du seg\u0302oj, sed reale g\u0302i ne sukcesos sidi tiel kaj falos en la estig\u0302intan truon."}, {"text_idx": "#000052", "text": "Mi ne scias, kio estas \u201cunu el la plej dividaj temoj\u201c. Oni ne rajtas mortigi homojn. Oni ne rajtas ekstermi aliajn landojn. UEA devas tion memori kaj malferme agnoski. Aliokaze g\u0302i ec\u0302 pli postrestus kaj aspektus fenomeno el la pasinteco."}, {"text_idx": "#000053", "text": "Mi kulpigas Universalan Esperanto-Asocion pri malkurag\u0302o, manko de necesaj decidoj, tro malrapidaj agoj kaj rezulta damag\u0302o al la reputacio de Esperanto."}, {"text_idx": "#000055", "text": "Le incontros es in annos par"}, {"text_idx": "#000056", "text": "e le conferentias \u2013 in impar"}, {"text_idx": "#000057", "text": "Le incontros es nordic, local"}, {"text_idx": "#000058", "text": "ma le conferentias \u2013 international"}, {"text_idx": "#000060", "text": "inter un incontro e un conferentia"}, {"text_idx": "#000061", "text": "In ambe casos il ha discursos,"}, {"text_idx": "#000063", "text": "belle harmonias del illustre cantario"}, {"text_idx": "#000064", "text": "Le Interlinguistas es multo contente"}, {"text_idx": "#000065", "text": "Al fin veni le ultime die"}, {"text_idx": "#000069", "text": "Osmo Buller, la multjara g\u0302enerala direktoro kaj dumviva membro de UEA, anoncis ke li monats\u0302ang\u0302e forlasos la asocion. En intervjuo de Libera Folio li klarigas, kial li postulis eksigon de la c\u0302efdelegito de UEA en Rusio, kaj kion li nun sentas pri la asocio."}, {"text_idx": "#000074", "text": "Tamen ankau\u0306 tiuj, kiuj subtenis vian proponon, preskau\u0306 senescepte pravigis sian subtenon g\u0302uste per tio, ke Smetanina pravigis la militon."}, {"text_idx": "#000076", "text": "\u2013 Jes, kaj mi komprenas tion, c\u0302ar la kontrau\u0306uloj tuj ekpredikis, ke per eksigo de Smetanina UEA kondutus neneu\u0306trale, elektante la flankon de Ukrainio. Tial la diskuto tuj devojig\u0302is kaj poste mi vane substrekis, ke Smetanina rajtas havi sian opinion sed s\u0302i ne rajtas konduti kontrau\u0306 alia oficiala funkciulo de UEA tiel, kiel s\u0302i faris. En iu alia kunteksto, en kiu s\u0302i klare aperus kiel privatulo, s\u0302i rajtus diri pri la milito, kion ajn s\u0302i volus, sed c\u0302i-kaze ne eblis ignori s\u0302ian rolon kiel c\u0302efdelegito de UEA. Krome, s\u0302ia malestima referenco al la oficiala slogano de la Esperanto-tago maldecas al oficiala funkciulo de UEA."}, {"text_idx": "#000080", "text": "C\u0302u do lau\u0306 vi UEA devus silenti pri la milito?"}, {"text_idx": "#000081", "text": "\u2013 Tio estus konforma al la tradicia neu\u0306traleco de UEA kaj pli prudenta. Per sia deklaro la Estraro elvokis, krom mokoj kaj ridac\u0302oj, malagrablan diskuton kun postuloj, ke UEA prenu starpunkton ankau\u0306 pri c\u0302iuj aliaj militoj kaj konfliktoj en la mondo, kvazau\u0306 tio estus alia formo de neu\u0306traleco."}, {"text_idx": "#000082", "text": "C\u0302u ne povas aperi situacioj, en kiuj UEA tamen devas preni starpunkton?"}, {"text_idx": "#000084", "text": "\u2013 Sekve ili estas teritorioj ankau\u0306 de Ukrainia Esperanto-Asocio, la landa asocio de UEA, kaj tiu sama statuso de Rusia Esperantista Unio postulas, ke g\u0302i ne rajtas aktivi tie nek enkorpigi en sian strukturon lokajn grupojn, kiuj ekzistas tie. Ankorau\u0306 kiel G\u0302enerala Direktoro de UEA mi klarigis tiun c\u0302i aferon, kiam g\u0302i aktualig\u0302is post la anekso de Krimeo."}, {"text_idx": "#000087", "text": "Vi anoncis, ke vi eksmembrig\u0302os monats\u0302ang\u0302e. C\u0302u ofte okazis, ke dumvivaj membroj eksig\u0302is?"}, {"text_idx": "#000088", "text": "\u2013 Dum miaj 26 jaroj kiel oficisto de UEA estis manpleno da kazoj."}, {"text_idx": "#000090", "text": "\u2013 Mi ne akceptas, ke UEA tenas kiel oficialan reprezentanton iun, kiu vidas alian popolon kiel naziojn kaj malestimas sian kolegon kaj oficialan kampanjon de UEA. Per eksmembrig\u0302o mi ne celas atingi ion. Temas pri mia indigno, kiun profundigas tio, ke la afero trenig\u0302as jam semajnojn, kvankam g\u0302i estas tiel klara, ke la Estraro povus tuj decidi pri g\u0302i. Jam pli longe mi sentas, ke tiu c\u0302i UEA ne plu estas mia UEA. Ekde la 1-a de septembro vers\u0302ajne ankau\u0306 formale estos tiel."}, {"text_idx": "#000092", "text": "\u2013 Temas pri la jam tradicia principo ne kongresi en lando, en kiu ne c\u0302iuj asocioj, kiuj apartenas al la strukturo de UEA, povus libere kunsidi kaj iliaj membroj senti sin liberaj kaj sekuraj. Tiu baza kondic\u0302o ne plenumig\u0302as en la kazo de Tanzanio. Temas pri lando, en kiu samseksemuloj havas ec\u0302 ne la plej elementajn rajtojn, sed ili estas konsiderataj krimuloj kun minaco de dumviva malliberigo."}, {"text_idx": "#000094", "text": "\u2013 Interalie pro tio, ke ekz. samseksemuloj ne bezonis timi tie kaj Ligo de Samseksamaj Geesperantistoj povis senprobleme kunsidi, diservoj povis okazi, kaj tiel plu. Ne necesas, ke la homrajta situacio estu ideala, sed ke la programo de UK povu esti libere kunmetebla kaj realigebla kaj c\u0302iuj fakaj asocioj povu libere kunveni. Estus skandalo, se UK estus asignita al Tanzanio. Tiam LSG devus fari siajn konkludojn, c\u0302ar temus pri malrespekto de g\u0302ia kunlabora kontrakto kun UEA."}, {"text_idx": "#000095", "text": "A ubi flue le rivo?"}, {"text_idx": "#000097", "text": "ubi pisces non plus vive?"}, {"text_idx": "#000099", "text": "Io me jace in le herba"}, {"text_idx": "#000100", "text": "mi amico que me prende via,"}, {"text_idx": "#000101", "text": "prende via de mi dolor"}, {"text_idx": "#000102", "text": "et es battite de petras acute,"}, {"text_idx": "#000103", "text": "jectate in basso per cascadas,"}, {"text_idx": "#000104", "text": "per le sol quasi vaporisate,"}, {"text_idx": "#000105", "text": "pro al fin effluer al mar,"}, {"text_idx": "#000106", "text": "dissolver se in su frigor pacific,"}, {"text_idx": "#000107", "text": "e durante le resto del infinitate"}, {"text_idx": "#000108", "text": "del undas molle esser cunate"}, {"text_idx": "#000109", "text": "Si on solmente da amor"}, {"text_idx": "#000110", "text": "e nunquam lo recipe in retorno,"}, {"text_idx": "#000111", "text": "an on ancora debe continuar dar amor"}, {"text_idx": "#000113", "text": "e le corde se extingue,"}, {"text_idx": "#000115", "text": "e vogar via al fundos"}, {"text_idx": "#000117", "text": "Mal nos pilotava le nave,"}, {"text_idx": "#000118", "text": "Ora qui prendera le timon?"}, {"text_idx": "#000119", "text": "Longemente nos tormentava matre natura"}, {"text_idx": "#000120", "text": "e ora illa es preste a vengiar se"}, {"text_idx": "#000121", "text": "e craccante cade del monte"}, {"text_idx": "#000123", "text": "un terra ardente e sic,"}, {"text_idx": "#000124", "text": "e apud isto un mar irate"}, {"text_idx": "#000127", "text": "e specta le cadita imminente"}, {"text_idx": "#000129", "text": "La estraro de UEA g\u0302is la fino de septembro raportos al la komitato pri sia decido rilate la eksigon de la c\u0302efdelegito por Rusio. Tion decidis la komitato post longa diskuto kaj voc\u0302dono."}, {"text_idx": "#000130", "text": "Jevhen Kovtonjuk parolas en la komitata kunsido."}, {"text_idx": "#000131", "text": "La c\u0302efdelegito de UEA en Rusio devas esti eksigita, c\u0302ar s\u0302i faris publikajn elpas\u0302ojn pri la milito en Ukrainio, neakcepteblajn por reprezentanto de UEA. Tion komence de au\u0306gusto postulis komitatano Osmo Buller."}, {"text_idx": "#000132", "text": "Buller ne plu membras en la komitato, sed la saman demandon en la vendreda komitata kunsido en Montrealo levis la komitatano A por Ukrainio, Jevhen (Eu\u0306heno) Kovtonjuk. La temo estigis viglan diskuton kaj la komitata kunsido devis esti longigita."}, {"text_idx": "#000133", "text": "Vicprezidanto Fernando Maia atentigis, ke la c\u0302efdelegitojn elektas la estraro kaj ne la komitato. Li ricevis fortan subtenon de Renato Corsetti:"}, {"text_idx": "#000134", "text": "\u2013 C\u0302i tiu komitato lau\u0306 mi devus peti al la estraro solvi c\u0302i tiun problemon en la kadro de siaj normalaj laboroj, diplomatie kaj sen damag\u0302o al la asocio."}, {"text_idx": "#000135", "text": "Hans Becklin, komitatano A por TEJO, atentigis, ke la komitato tamen estas la supera organo de UEA, kaj principe povas instrukcii al la estraro eksigi c\u0302efdelegiton. Prezidanto Duncan Charters argumentis, ke c\u0302iukaze la afero devas esti traktita delikate."}, {"text_idx": "#000136", "text": "\u2013 Tio bezonas diplomatian laboron, c\u0302ar unu el la solvendaj aferoj estas la minaco de la ukrainia asocio forlasi UEA, se restos la rusia, kaj inverse minaco de la rusia asocio forlasi UEA, se restos la ukrainia. Do vi vidas la diplomatian problemon kiun ni havas. Sed mi volas eniri tion kun maksimuma bonvolo, por provi teni c\u0302iun en la kadro de UEA kaj ne komenci forigi individuojn kaj asociojn. Tio estos precedenco."}, {"text_idx": "#000138", "text": "\u2013 Estas kelkaj esperantistoj en Ukrainio, kiuj postulis tion, sed la g\u0302enerala linio de la estraro de UkrEA kaj la mia kiel komitatano estas tute alia. Ni ne postulas eksigon de REU. Sed mi kiel komitatano strebas, ke estu justeco."}, {"text_idx": "#000139", "text": "Li atentigis, ke la c\u0302efdelegito de UEA en Rusio estas reprezentanto de UEA, ne de Rusio, kaj tial ne povas fari elpas\u0302ojn, kiuj kontrau\u0306as la statuton de la asocio."}, {"text_idx": "#000140", "text": "\u2013 Ni ne devas fari el tio militon inter asocioj, tute ne. Estas multe da rusaj esperantistoj, kiuj subtenas ne la propran prezidenton, mi diru. Kaj ni ec\u0302 helpas al ili, c\u0302ar ankau\u0306 ili havas problemojn. Ni helpas al ili trovi g\u0302ustan vojon al eksterlando. Ankau\u0306 ili estas rifug\u0302intoj, c\u0302ar ili ne povas toleri vivi en tiu lando. Tio estas alia aspekto de la afero, sed mi volas ankorau\u0306 akcenti, ke ni ne estas malamikoj."}, {"text_idx": "#000141", "text": "C\u0302efdelegito Svetlana Smetanina sur la fono de la varba bildo, pri kiu s\u0302i faris la kritikatajn komentojn."}, {"text_idx": "#000142", "text": "Tiu elpas\u0302o de Kovtonjuk ricevis aplau\u0306dojn de multaj c\u0302eestantaj komitatanoj. Prezidanto Duncan Charters dankis pro la klarigo."}, {"text_idx": "#000143", "text": "\u2013 Efektive estas multaj onidiroj. Ankau\u0306 la c\u0302efdelegito de Rusio plendis pri misinformoj. Mi ne scias c\u0302u mi volas diri pli, sed s\u0302i en konversacio diris, ke tio, kion oni raportis pri s\u0302iaj diroj ne estas vera, kaj oni povas scii tion, c\u0302ar ne estas lau\u0306 s\u0302ia stilo."}, {"text_idx": "#000144", "text": "Hans Becklin atentigis, ke TEJO diference de UEA jam tre konkrete esprimis sian solidarecon kun c\u0302iuj, kiuj suferas de la milito."}, {"text_idx": "#000145", "text": "\u2013 Se vi petas ke ni ne instrukciu la estraron nun, kiam do ni povas atenti konkretan raporton pri la c\u0302efdelegito de Rusio? C\u0302ar mi scias ke en la komitata listo oni plurfoje petis reagon antau\u0306 difinita tago, kaj reago komplete ne venis. Do dau\u0306re s\u0302vebas tiu demando, c\u0302u oni eksigos au\u0306 ne. Mi petas ke la estraro donu al ni daton, jen la tuta afero."}, {"text_idx": "#000146", "text": "Fernando Maia replikis, ke ne eblas postuli de la estraro tujan reagon, des pli tuj antau\u0306 la kongreso, kiam la estraro estas tre okupita de aliaj aferoj. Li diris, ke la estraro baldau\u0306 okupig\u0302os pri la rekonfirmo de c\u0302iuj c\u0302efdelegitoj, do ankau\u0306 tiu por Rusio."}, {"text_idx": "#000148", "text": "\u2013 Se c\u0302efdelegito elpas\u0302as kun deklaro, kiun ni trovas neakceptebla por UEA, la unua pas\u0302o estas kontaktig\u0302i kun tiu persono, certig\u0302i pri la vero de tio, kio estis raportita, kaj komprenigi al la individuo, kial tio estas problemo por la asocio."}, {"text_idx": "#000149", "text": "Renato Corsetti refoje proponis, ke oni lasu la estraron pritrakti la aferon kaj donu al g\u0302i ses monatojn por tio. Dietrich Weidmann, komitatano A por Svisio, kontrau\u0306diris lin:"}, {"text_idx": "#000150", "text": "\u2013 Kelkfoje ankau\u0306 nenion fari povas kau\u0306zi gravan problemon al la asocio."}, {"text_idx": "#000151", "text": "Pli akre reagis Hans Becklin:"}, {"text_idx": "#000152", "text": "\u2013 Mi principe ne akceptas la ideon, ke UEA atendu tiel longe, kiam g\u0302i estas informita klare kaj detale pri kontrau\u0306statuta ago de ajna delegito, sed precipe de c\u0302efdelegito. Mi volas substreki, ke vere por mi tio, ke oni traktos tion kiel normalan aferon en la listo de renovigo de cent c\u0302efdelegitoj estas absolute ofenda kaj neakceptebla."}, {"text_idx": "#000153", "text": "Vicprezidanto Fernando Maia refoje insistis, ke la afero devas esti traktita diskrete."}, {"text_idx": "#000154", "text": "\u2013 Ne c\u0302iuj komitatanoj konsentas, ke ni devas trakti tion publike. La estraro ne devas plene akcepti sen vera analizo la tuta prave emociajn opinojn de kelkaj. Ni devas vere pesi c\u0302iujn opiniojn, tiel ni agas prudente kaj racie, ne emocie."}, {"text_idx": "#000155", "text": "Krome malg\u0302usta decido lau\u0306 li povus havi gravajn sekvojn."}, {"text_idx": "#000157", "text": "Post longa diskuto Jevhen Kovtonjuk faris formulis proponon pri decido:"}, {"text_idx": "#000158", "text": "\u2013 Por ke nia diskuto havu almenau\u0306 iun videblan rezulton, mi havas konkretan proponon, ke la komitato rekomendu al la estraro g\u0302is la 15-a de septembro doni sian decidon pri eksigo de la c\u0302efdelegito."}, {"text_idx": "#000159", "text": "Aliaj komitatanoj proponis, ke la vorto \u201ceksigo\u201d ne estu en la decido, sed plimulto deziris sekvi la formulon de la ukrainia komitatano. Aliflanke la limdato estis s\u0302ovita al la fino de septembro."}, {"text_idx": "#000161", "text": "Post la decido prezidanto Duncan Charters atentigis, ke la komitata decido ne signifas, ke la estraro nepre decidos pri eksigo de la rusia c\u0302efdelegito, au\u0306 entute decidos ion ajn pri la afero g\u0302is la fino de septembro."}, {"text_idx": "#000162", "text": "Osmo Buller pli frue informis la komitaton de UEA, ke li forlasos la asocion, se oni ne eksigos la rusian c\u0302efdelegiton g\u0302is la fino de au\u0306gusto. Libera Folio petis lin komenti la decidon de la komitato. Li respondis:"}, {"text_idx": "#000164", "text": "Kovtonjuk rakontis pri la milito en Ukrainio"}, {"text_idx": "#000165", "text": "Jevhen Kovtonjuk, la komitatano A por Ukrainio, rakontis pri la milito en Ukrainio en aparta programero dum la Universala Kongreso en Montrealo. En la komitato de UEA li levis la demandon pri la eksigo de la c\u0302efdelegito de Rusio."}, {"text_idx": "#000167", "text": "La programero Situacio en Ukrainio \u2014 demandoj kaj respondoj en salono Lapenna de la 107-a Universala Kongreso de Esperanto en Montrealo estis organizita rapide, c\u0302ar pro vizaj malfacilaj\u0302oj nur merkrede Jevhen (Eu\u0306heno) Kovtonjuk, la organizinto de la arang\u0302o, alvenis al Montrealo. C\u0302eestis ankau\u0306 du aliaj ukrainaj esperantistoj, Ihor Halajc\u0302uk kaj Viktor Pajuk."}, {"text_idx": "#000168", "text": "Komence Kovontjuk informis pri la j\u0302usa decido de komitato de UEA rilate la c\u0302efdelegiton de UEA en Rusio, Svetlana Smetanina. Kovontjuk diris, ke li postulis en komitato tion, kio estas reale atingebla, kaj sekve ne temas pri eksigo de Rusia Esperanto-Unio ekzemple."}, {"text_idx": "#000170", "text": "Kovonjuk rakontis, ke necesis arang\u0302i apartan kunvenon pri Ukrainio, c\u0302ar jam multaj homoj persone demandis lin pri la situacio en la lando. La kunvenon partoprenis pli ol 60 kongresanoj. Li emfazis, ke temas pri liaj personaj opinio kaj vidpunkto."}, {"text_idx": "#000172", "text": "\u2013 La milito ne ekestis tute hazarde, ni esperis ke c\u0302io estas glate, sed ne okazis tiel. Radikoj de tiu milito, la tensio inter Rusio kaj Ukrajnio, ekzistis jam dum multaj centoj da jaroj."}, {"text_idx": "#000174", "text": "\u2013 Homoj kiuj estas pli ag\u0302aj memoras bone Sovetunion. La sovetaj respublikoj ne estis frataj, sed estis devige unuigitaj perforte, li diris."}, {"text_idx": "#000175", "text": "La nuna milito, lau\u0306 li, ne estas malgranda, sed g\u0302i estas milito pri la estonto, g\u0302i estas decida pri tio, kien iros la homaro. G\u0302i koncernas c\u0302iujn landojn de Eu\u0306ropo kaj havas influon al tuta mondo, ankau\u0306 pro tio ke Ukrainio estas la dua lando en la mondo rilate eksporton de tritiko kaj sunflora oleo."}, {"text_idx": "#000176", "text": "La milito lau\u0306 li havas multajn flankojn, sed la plej grava estas la sufero de ukraina popolo. Kovtonjuk rakontis, ke li vizitis Irpin kaj Buc\u0302a, la nun tutmonde konatajn antau\u0306urbojn de Kijivo."}, {"text_idx": "#000177", "text": "Kiam tie aperis la unuaj malamikoj, ili lau\u0306 Kovtonjuk faris barilon sur la vojo tra kiu eblis fug\u0302i el tiuj urboj. Homoj c\u0302e la barilo estis pafitaj sen demandi. La rusiaj soldatoj ankau\u0306 detruis sencele domojn de civiluloj, li rakontis."}, {"text_idx": "#000178", "text": "Multaj el la demandoj rilatis al tio kiam la milito povas finig\u0302i. Komence, diris Kovontjuk, c\u0302iuj opiniis ke la milito finig\u0302os dum unu semajno, sed lau\u0306 lia sento la milito bedau\u0306rinde dau\u0306ros pli ol unu jaron. Se okazos io eksterordinara, kiel morto de la \u201dcaro\u201d au\u0306 pli aktiva partopreno de Eu\u0306ropo en la milito, g\u0302i lau\u0306 povas finig\u0302i pli rapide."}, {"text_idx": "#000179", "text": "Li diris, ke estus bezonata pli granda kontrau\u0306staro al Putin en Rusio: venki Rusion estas tro malfacile, io devas okazi interne de Rusio. Li konstatis ankau\u0306 ke la potenchavuloj de Rusio tre bezonas eksteran malamikon, por ke la propra popolo ne ribelu."}, {"text_idx": "#000182", "text": "Li opiniis, ke se iu eksterlandano parolas pri tio kio okazas en Ukrainio, estus pli bone au\u0306skulti ukrainianojn mem pri tio, kio okazas en ilia hejmlando. Falsaj informoj lau\u0306 li trovig\u0302as ekzemple en la Facebook-grupo \u201dSocio, religio, politiko\u201d kaj en Vikinovaj\u0302oj, kiujn lau\u0306 li redaktas subtenantoj de Putin."}, {"text_idx": "#000183", "text": "Kovontjuk rakontis, ke li scias pri unu esperantisto el la orienta parto de Ukrainio, kiu servas en la armeo. Viktor Pajuk aldonis, ke esperantistoj el Odeso volontulas en la defendo de sia hejmurbo."}, {"text_idx": "#000184", "text": "Kovontjuk ne havis bonan respondon al demando, kial ne videblas aliaj politikistoj en Ukrainio krom la prezidento Zelenskij, sed lau\u0306 li estas normale en milita tempo, ke aliaj politikistoj restas flanke kaj ke oni ne au\u0306das multe pri ilia agado. C\u0302iu politikisto lau\u0306 li povus utiligi la militan situacion por flankigi siajn konkurantojn, sed tion oni ne konsideras prioritata en nuna situacio."}, {"text_idx": "#000185", "text": "Kovontjuk emfazis, ke nun, kiam por ukrainianoj estas pli facile veni al Eu\u0306ropo ol por rusoj, okazis ke ukrainanoj fakte helpis rusojn, kiuj volis lasi sian landon, trovi lokon kaj vojon eksterlanden."}, {"text_idx": "#000186", "text": "Konata kanada muzikisto koncertis en Esperanto"}, {"text_idx": "#000187", "text": "La konata kanada muzikisto Yves Desrosiers pasintjare publikigis sian unuan albumon en Esperanto. Nun partoprenantoj de la kongreso en Montrealo povis c\u0302eeste g\u0302ui lian prezenton en Esperanto."}, {"text_idx": "#000188", "text": "En 2021 okazis en Montrealo la registrado de la spektaklo \u201dNokta s\u0302oforo\u201d de Yves Desrosiers tute en Esperanto, produktita de Universala Esperanto-Asocio kaj sponsorita de la Interkultura Novelo-Konkurso (INK)."}, {"text_idx": "#000189", "text": "Post sia kunlaborado kun la plurlingva kantistino Lhasa de sela (La Llorona) kaj sia francigo de kantoj far la rusa poeto Vladimir Visockij (\u201dVolodia\u201d), Yves Desrosiers devis fatale renkonti Esperanton. La rezulton oni povis g\u0302ui mardon, la 9-an de au\u0306gusto, c\u0302e la teatro Imperial, kadre de la 107-a Universala Kongreso de Esperanto en Montrealo."}, {"text_idx": "#000190", "text": "La c\u0302apelita muzikisto au\u0306digis la erojn de sia lasta KD, Nokta s\u0302oforo, antau\u0306 atenta au\u0306skultantaro, kiu varme aplau\u0306dis la foje meditemajn, foje rokstilajn kreaj\u0302ojn. Kvazau\u0306song\u0302aj bildoj akompanis la muzikon sur scenej-funda ekrano."}, {"text_idx": "#000192", "text": "La ses muzikistojn (inkluzive la filon de Desrosiers mem) oni bone au\u0306dis, malgrau\u0306 etaj sonproblemoj, interalie, kelkaj instrumentoj estis ne sufic\u0302e au\u0306deblaj. Kiam li ne alparolis la publikon rekte, la kantisto au\u0306digis recitadon, kiun li mem surbendigis. Eble li devus refari tiujn, c\u0302ar lia prononcado en Esperanto intertempe grande plibonig\u0302is."}, {"text_idx": "#000193", "text": "Tamen, tiuj detaletoj ne malpermesis al ni g\u0302ui poeziplenan verkon, kiun kelkaj spektantoj ne hezitis kompari kun la muziko de Pink Floyd! Oni povas nur esperi, ke Yves Desrosiers dau\u0306rigos sian rilaton kun nia lingvo, kaj ke li decidos ne nur ludi gitaron, sed ankau\u0306 kanti pli ofte, c\u0302ar lia voc\u0302o estas emocianta kaj kortus\u0302a."}, {"text_idx": "#000194", "text": "Centra Oficejo ne plu respondos"}, {"text_idx": "#000195", "text": "Ne plu okazos la programero \u201cCentra Oficejo respondas\u201d, c\u0302ar la CO ne plu povas respondi, klarigis la estraro de UEA en Montrealo. Anstatau\u0306e okazis \u201dUEA respondas\u201d, kun c\u0302eesto de estraranoj kaj la g\u0302enerala direktoro."}, {"text_idx": "#000197", "text": "En la salono estis ankau\u0306 reprezentanto de la kongresa fako, nun ekster UEA: Peter Bala\u0301z\u030c de la organizaj\u0302o E@I. Li sidis inter la publiko, tamen komentis kelkajn demandojn."}, {"text_idx": "#000198", "text": "Lau\u0306 la estraro ne plu necesas aparte arang\u0302i la du tradiciajn programerojn \u201dLa estraro respondas\u201d kaj \u201dCentra Oficejo respondas\u201d, c\u0302ar la laboro de la Centra Oficejo s\u0302ang\u0302ig\u0302is tiel, ke g\u0302i ne plu povas respondi."}, {"text_idx": "#000199", "text": "Lau\u0306 la kongresa pos\u0302telefona apo la programero devus okazi en salono \u201dNourmon\u201d (la nomo de la salono fakte estas Nourmont), kvankam la kongresa libro indikis la g\u0302ustan salonon. La kongresa apo ne montrig\u0302is pli oportuna ol la papera libro, c\u0302ar pli frue lau\u0306 g\u0302i unu programero \u201cLa angla lingvo en Kanado\u201d lau\u0306 la apo estis nuligita \u2013 kvankam la prelego reale okazis."}, {"text_idx": "#000200", "text": "La estraranoj fieris pri tio, ke UEA jam duan fojon havis pozitivan financan rezulton en la pasinta jaro. Lau\u0306 ili la asocio nun estas survoje al financa resanig\u0302o."}, {"text_idx": "#000202", "text": "Pri la eventuala reapero de la Jarlibro la estraro nun ne havis klaran respondon. Tamen unu el la c\u0302efaj eroj de la Jarlibro, la delegita reto, s\u0302ajne perdas sian rolon, c\u0302ar multaj delegitoj ricevas malmulte da petoj de membroj."}, {"text_idx": "#000203", "text": "Al demando de Francesco Maurelli pri planoj organizi hibridajn kongresojn la vicprezidanto Maia respondis, ke \u201den la horizonto estas\u201d havi c\u0302eestan Universalan Kongreson kaj ankau\u0306 virtualajn kongresojn. La unua virtuala kongreso estas planita por novembro."}, {"text_idx": "#000204", "text": "Multaj programeroj lau\u0306 la estraro estas spekteblaj rete ankau\u0306 dum tiu c\u0302i kongreso, sed limigoj estas kostoj kiujn la filmado kau\u0306zas \u2013 kaj ankau\u0306 la tempozonoj, c\u0302ar kiam la kongreso okazas en unu loko, la tempo por iu alia mondoparto ne estas oportuna, se temus pri rekta elsendo el la kongresejo."}, {"text_idx": "#000205", "text": "Lau\u0306 Amri Wandel la scienca programo estas sukcese hibridigita. Marde dum la scienca kafejo en la salono estis proksimume 40 partoprenantoj, dum rete la arang\u0302on sekvis proksimume 15 personoj. Venontjare en Torino estas plano fari la kongreson pli hibrida, c\u0302ar tie la teknikaj ebloj estas pli bonaj kaj ankau\u0306 pli malmultekostaj."}, {"text_idx": "#000206", "text": "Michel Boris Mandirola demandis pri la membronombro de UEA. Al tio Fernando Maia respondis, ke pasintjare la membronombro estis 4 400, pli alta ol en la jaro 2020, sed c\u0302i-jare la pasintjara membronombro ankorau\u0306 ne estas atingita."}, {"text_idx": "#000207", "text": "Ankau\u0306 ne estas konate, en kiu dato normale funkcianta libroservo estos en nova loko. La nuna libroservisto Ionel Onet\u0327 pensiig\u0302os jarfine. La estraro promesis informi la membrojn tiam, kiam la funkcianta libroservo estos en Slovakio."}, {"text_idx": "#000208", "text": "Multaj el la publiko plendis pro tio, ke ne c\u0302iuj laborantoj de UEA c\u0302eestas la kongreseron pri respondoj, ekzemple reprezentanto de la libroservo kaj la kasisto de UEA. Devus ebli arang\u0302i la c\u0302eeston de tiuj personoj, se oni volus tion, oni opiniis."}, {"text_idx": "#000209", "text": "La nova estraro planas uzi demandarojn al membraro por sia strategia laboro. Ankau\u0306 post la kongreso la nova kongresa fako sendos al la partoprenantoj enketilon pri la sukcesoj kaj malsukcesoj kaj pri tio, kion necesus plibonigi kaj kion eventuale forlasi el la kongresa programo."}, {"text_idx": "#000210", "text": "La nova kongresa fako ankau\u0306 malkovris siajn planojn. Estonte ne estos tiel, ke unu persono dum la tuta jaro okupig\u0302os pri la kongreso. Anstatau\u0306e la kongresa fako intencas uzi la laboron de fakuloj tiam kiam g\u0302i estos bezonata, klarigis Peter Bala\u0301z\u030c. Por la nuna kongreso la laboron faris ses personoj, el kiuj tri mem c\u0302eestas en la kongreso."}, {"text_idx": "#000211", "text": "G\u0302enerale dum la programero ne estis multe da kritikoj kaj au\u0306dig\u0302is eble pli da lau\u0306doj al la estraro ol kutime."}, {"text_idx": "#000212", "text": "La prezidanto ne subtenis la bug\u0302eton de TEJO"}, {"text_idx": "#000213", "text": "Post diskuto, la komitato de TEJO aprobis novan bug\u0302eton por 2022. Sed tuj post la voc\u0302donado la eliranta prezidanto de TEJO, Le\u0301on Kamenicky\u0301, agnoskis ke li ne subtenis la bug\u0302eton kaj proponis rekomenci la diskuton. \u201dEstis foje tre malagrable estri organizon kun tiom da malordo kaj neklareco en financoj\u201d, li skribis."}, {"text_idx": "#000214", "text": "Pro la nericevo de administra subvencio de 85 000 eu\u0306roj, la estraro de TEJO devis prepari novan bug\u0302eton. G\u0302i estis prezentita al la komitato dum komitatkunsido la 23-an de julio."}, {"text_idx": "#000215", "text": "Lau\u0306 la nova plano, TEJO havos deficiton de 31 000 eu\u0306roj \u2013 sed ec\u0302 tia rezulto dependas je ricevo de subvencio de 35 000 eu\u0306roj de ESF kaj/au\u0306 UEA."}, {"text_idx": "#000216", "text": "Kutime la bug\u0302etoj de TEJO estas aprobataj preskau\u0306 unanime. C\u0302i-foje tamen estis multe malpli da subteno. Nur 13 komitatanoj voc\u0302donis jese, 8 sin detenis kaj 1 voc\u0302donis kontrau\u0306 la aprobo de la bug\u0302eto. Se oni konsideras ke 12 komitatanoj maltrafis la voc\u0302donadon, malplimulto de la komitato subtenis la bug\u0302eton."}, {"text_idx": "#000218", "text": "Kamenicky\u0301 skribis al la komitat-retlisto ke li konsideras la bug\u0302eton nur \u201cprovizora\u201d. C\u0302ar aperis \u201cnovaj informoj\u201d rilate al la provoj gajni novan subvencion de ESF au\u0306 UEA, li proponis ke la komitato rediskutu la financojn dum la sekva komitatkunsido, c\u0302efe la dungojn, c\u0302ar ili estas la plej granda elspezo de TEJO."}, {"text_idx": "#000219", "text": "Li ne klarigis kia nova informo aperis au\u0306 pri kio precize li volas diskuti, nur ke \u201ctemas pri tikla temo kaj tiklaj informoj pri niaj dungantoj.\u201d"}, {"text_idx": "#000220", "text": "Li krome kritikis la financan staton en TEJO:"}, {"text_idx": "#000221", "text": "\u2013 Konsiderante ke mi eliras la estraron, mi povas ankau\u0306 honeste diri ke estis foje tre malagrable estri organizon kun tiom da malordo kaj neklareco en financoj. Mi tre dankas al la tuta estrara teamo ke ili komprenis la gravecon de la temo kaj c\u0302iuj provis iel kontribui, sed ni bedau\u0306rinde c\u0302esas havi ideojn kaj plej vers\u0302ajne devus akcepti la konsekvencojn de la multjaraj strukturaj problemoj de nia organizo kaj lerni de la eraroj (inter tiuj strukturaj problemoj estas ekzemple: malbona kaj malrapida fluo de informoj, malmulte da homfortoj kiuj okupig\u0302us pri financoj, /.../ tro ambiciaj projektoj, malapero de strategiaj aktivuloj, malmulte da rimedoj por ne fari aferojn lastmomente)."}, {"text_idx": "#000222", "text": "Li komparis la situacion al tiu de la klimats\u0302ang\u0302o sed diris ke \u201cankorau\u0306 estas tempo por trovi solvojn.\u201d"}, {"text_idx": "#000223", "text": "La sekva komitatkunsido okazos c\u0302eeste marde la 23-an de au\u0306gusto dum la IJK en Nederlando. Oni nun diskutas, c\u0302u la kunsido estu publika au\u0306 ne."}, {"text_idx": "#000225", "text": "Clay Magalha\u0303es ekde 1996 volontulis en la kongresa fako de UEA, en la Centra Oficejo. En 1999 li estis dungita de la asocio \u2013 kaj en 2022 maldungita, post longa, sukcesa kariero kiel Konstanta Kongresa Sekretario. En ampleksa intervjuo de Libera Folio li rakontas pri siaj spertoj kaj esperoj."}, {"text_idx": "#000226", "text": "Clay Magalha\u0303es kun la kato Koreto."}, {"text_idx": "#000227", "text": "Libera Folio: Vi laboris c\u0302e la Kongresa Fako de UEA ekde 1999, kaj s\u0302ajne jam antau\u0306 tio havis aliajn taskojn en la Centra Oficejo? Rakontu kiaj estis viaj unuaj spertoj en la CO, kaj kiel s\u0302ang\u0302ig\u0302is la laboro dum via tempo tie?"}, {"text_idx": "#000230", "text": "\u2013 Dum la lastaj jaroj, la jaroj de la fina malmunto de la CO, la etoso estis sufic\u0302e sombra, la volontuloj ricevis pli bonan traktadon ol la oficistoj, ekzemple, pli ol unu fojon grava novaj\u0302o pri la oficejo estis unue (au\u0306 nur) dirita al la volontuloj."}, {"text_idx": "#000231", "text": "\u2013 Pri la s\u0302ang\u0302oj en mia laboro specife, mi, kiel KKS, havis la tempan bons\u0302ancon, rilate al la teknikaj ebloj, kaj la kurag\u0302on efektivigi la transiron de la papera al la reta epoko, se temas pri la UK-oj. Malgrau\u0306 kontrau\u0306aj voc\u0302oj mi funkciigis la retan mendilon (kun la helpo de Andrej Grigorjevskij, programisto de UEA), tamen sen c\u0302esi liveri paperajn formularojn/dokumentojn, c\u0302ar dau\u0306re ne c\u0302iuj povas au\u0306 volas uzi la reton. En la reta mendilo, krom povi mem fari kaj g\u0302isdatigi siajn mendojn mi petis la aldonon de \u201cAnonctabulo\u201d por ke unuopuloj povu serc\u0302i kunlog\u0302antojn dum la UK-oj, kaj mi ebligis ke la kongresanoj mem povu aldoni personajn informojn en la oficiala invitilo por peti vizon kaj mem eltajpi g\u0302in. C\u0302io tio multege rapidigis la tutan proceduron kaj por la kongresanoj kaj por la organizantoj."}, {"text_idx": "#000232", "text": "\u2013 La lasta atingo de mia epoko estis la enretigo de la Kongresa Programo tiel ke g\u0302i estu havebla realtempe kun la lastminutaj programs\u0302ang\u0302oj kaj indikoj kiel atingi la kongresajn salonojn, c\u0302io tio facile alirebla pere de la UK-retejo, kun aparta agordo por pos\u0302-telefonoj kaj multe uzata de la kongresanoj en Lahtio."}, {"text_idx": "#000233", "text": "Kion vi pensas pri la evoluo de UEA dum la lastaj du jardekoj? Kiel vi vidas la estontecon de la asocio?"}, {"text_idx": "#000234", "text": "\u2013 Antau\u0306 20 jaroj komencig\u0302is la malmunto de la Centra Oficejo, kaj nun tiu \u201cprojekto\u201d estas preskau\u0306 finita. Mi ne kredas je koincidoj, je hazardaj okazaj\u0302oj, c\u0302ar la decidoj de la sinsekvaj estraroj gvidis al la malmunto de la CO. Temas pri longtempa agado lau\u0306 pli-malpli konscia plano, kies realigadon oni gvidis malantau\u0306 la kulisoj. Se gravaj movadanoj, tiuj influpovaj, ne konsentus kun la vojo prenita, ili, en iu momento, certe au\u0306digus sin, c\u0302ar tempo ne mankis por haltigi la aferon."}, {"text_idx": "#000235", "text": "\u2013 Mi ne scias c\u0302u tia UEA, kian la nunaj estraro kaj komitato volas, havas estontecon. Almenau\u0306 ne kiel UEA. Aspektas kvazau\u0306 la celo estas transdoni la organizitan movadon al privataj/familiaj entreprenoj."}, {"text_idx": "#000236", "text": "Kiam Libera Folio raportis pri maldungoj en la Centra Oficejo, vicprezidanto Fernando Maia protestis, kaj asertis, ke neniuj estis maldungitaj. C\u0302u same ankau\u0306 vi ne estis maldungita?"}, {"text_idx": "#000237", "text": "\u2013 Al mi estis donitaj du opcioj: unue, ke mi akceptu la c\u0302esigon de mia laborkontrakto kaj ricevu iom pli da kompensoj ol la leg\u0302o postulas c\u0302e maldungoj \u2013 au\u0306 due, ke mi ne akceptu la c\u0302esigon de la laborkontrakto, devigante UEA formale peti permeson al la laborinstanco de Nederlando maldungi min, kaj tiam mi ricevu nur la minimumon kiun la leg\u0302o postulas por maldungoj."}, {"text_idx": "#000238", "text": "\u2013 Tamen, c\u0302ar la estraro kaj komitato aprobis la transdonon de la Kongresa Fako al Slovakio, mia advokato diris ke tio estas sufic\u0302a kialo por ke la laboroficejo tuj aprobu mian maldungon. Do, kiel vi vidas, UEA trovis manieron facile senig\u0302i de mi. La sola diferenco estis en la oficiala nomo de tiu maldungo kaj en la kompenso donita al mi. Kontrau\u0306vole mi devis akcepti mian maldungon (au\u0306 kiel ajn la estraro volas nomi g\u0302in)."}, {"text_idx": "#000240", "text": "\u2013 Kiam en julio 2021 mi estis oficiale informita ke g\u0302is la fino de 2021 mi devos c\u0302esi labori por UEA c\u0302ar E@I faris proponon por transpreni la Kongresan Fakon, mi demandis kial oni ne petis ke ankau\u0306 mi faru proponon por organizi la UK-ojn sendepende, ekster la kadroj de UEA? La respondo de Fernando Maia estis, ke se mi volas mi rajtas fari proponon, sed ke mi devas rapidi c\u0302ar ene de kelkaj semajnoj la estraro devas prezenti al la komitato la koncernan decidon."}, {"text_idx": "#000241", "text": "\u2013 Aldone estis dirite al mi, ke jam de 2019 la financa komisiono serc\u0302as \u201csolvon\u201d por la Kongresa Fako. Dum la alia kandidato havis monatojn \u2013 se ne jaro(j)n \u2013 por pretigi proponon, mi trovis ege maljuste doni al mi nur du au\u0306 tri semajnojn por ke ankau\u0306 mi faru proponon, sekve tial mi decidis ne eniri \u201ckonkurson\u201d en kiu mia pozicio estis dekomence malfavorata."}, {"text_idx": "#000242", "text": "\u2013 C\u0302u estis aliaj kandidatoj krom E@I? Mi mem ne scias pri iu ajn alia kandidato por transpreni la Kongresan Fakon."}, {"text_idx": "#000243", "text": "C\u0302u vi okupig\u0302is pri la organizado de la c\u0302i-jara UK? Se ne, kiuj estis viaj labortaskoj dum la lasta tempo?"}, {"text_idx": "#000244", "text": "\u2013 Mi plene okupig\u0302is pri la 107-a UK nur g\u0302is decembro 2021, lau\u0306bezone/sporade de tiam g\u0302is februaro 2022."}, {"text_idx": "#000245", "text": "Clay Magalha\u0303es pretigas Duajn Bultenojn de la 105-a Universala Kongreso por ekspedo en februaro 2020. La kongreso tiujare ne povis okazi pro la pandemio."}, {"text_idx": "#000246", "text": "\u2013 Kiam en oktobro 2021 oni informis min ke mi devas subskribi mian maldungokontrakton g\u0302is la fino de 2021, mi volis jam tuj c\u0302e la subskribo c\u0302esi labori por UEA, sed la G\u0302enerala Direktoro konvinkis min resti dungita g\u0302is julio 2022, por ke mi povu instrui kaj konsili pri la organizado de la c\u0302i-jara UK. Mi akceptis lian proponon sub la kondic\u0302oj, ke mi ne faras la Duan Bultenon, kongresan programon, Kongresan Libron kaj, kompreneble, ke mi ne c\u0302eestos en Montrealo. Sekve, de oktobro 2021 e@i jam sciis ke g\u0302i respondecos pri la 107-a UK kaj povis de tiam bone pretig\u0302i por sia unua UK."}, {"text_idx": "#000247", "text": "\u2013 Ekde la momento de la subskribo de mia maldungo mi havis retajn kunsidojn por klarigi al E@I la funkciadon kaj preparadon de la UK-oj, okupig\u0302is pri la librotenado de la bankaj kaj internaj kontoj de la kongreso kaj finis tiun de la Belfasta UK, ordigis kaj pakis la UK-havaj\u0302ojn kaj dokumentojn por eventuala forsendo al Slovakio kaj faris aliajn laborojn lau\u0306 la peto de la G\u0302enerala Direktoro, kiu respondecas pri la Centra Oficejo kaj pri la labor(ig)o de la oficistoj."}, {"text_idx": "#000248", "text": "\u2013 En februaro 2022 mia alir-rajto al la retmesag\u0302oj de la Kongresa Fako estis c\u0302esigita sen antau\u0306a averto. Post tio, mi dau\u0306re volonte respondis al demandoj de la G\u0302enerala Direktoro pri la UK-laboroj kaj al tiuj pri la UK faritaj de la novaj organizantoj, g\u0302is c\u0302esis veni tiuj demandoj."}, {"text_idx": "#000249", "text": "La c\u0302i-jara kongreso estos la unua post la pandemio, se oni povas diri, ke la pandemio jam pasis. Longe s\u0302ajnis, ke g\u0302i ig\u0302os rekorde malgranda, sed lastatempe la nombro de alig\u0302intoj subite kreskis. C\u0302u okazis ia varbokampanjo? De kie venis la novaj alig\u0302intoj?"}, {"text_idx": "#000252", "text": "\u2013 Miajn eltrovojn mi prezentis al la G\u0302enerala Direktoro, inkluzive de la nomo de la UEA-homo, kiu kontaktis tiujn \u201ckongresanojn\u201d. Unu el tiuj homoj du tagojn antau\u0306 la komenco de la UK skribis al mi, ke s\u0302iaj mesag\u0302oj al la Kongresa Fako, kun demando pri la afero kaj peto ke s\u0302i ne estu notita kiel kongresano (c\u0302ar s\u0302i ne petis tion), restis senrespondaj. Mi pensas ke pri la vera nombro de kongresanoj eblos scii nur surloke en Montrealo."}, {"text_idx": "#000253", "text": "Kiel nun statas la aferoj en la Centra Oficejo? C\u0302u g\u0302i estas plene preparita por vendo? C\u0302u oni trovis lokon por la c\u0302efa parto de la biblioteko, kiun ne transprenis la Nacia Biblioteko de Au\u0306strio?"}, {"text_idx": "#000254", "text": "\u2013 Unu el la kutimoj en la CO post la emeritig\u0302o de Osmo Buller estas la manko de komunikado/informado al la oficistoj pri la Asocio, do, mi ne estis informita pri tio c\u0302u la domo jam pretas por vendo, c\u0302u oni trovis sufic\u0302e da lokoj por gardi la restantajn meblojn kaj havaj\u0302ojn, kiuj ne iros al Vieno au\u0306 Slovakio."}, {"text_idx": "#000256", "text": "Lau\u0306 la estraro, UEA plu havos Centran Oficejon en Nieuwe Binnenweg. Kia estos la nova ejo de la asocio, kaj por kio estas loko tie?"}, {"text_idx": "#000257", "text": "\u2013 Mi estis nur unu fojon en la hartondejo kiu funkciis en g\u0302ia teretag\u0302o, kaj mi neniam havis aliron al la supraj etag\u0302oj, log\u0302ejo de la volontuloj. Mi dubas c\u0302u estas sufic\u0302e da loko por c\u0302iuj volontuloj plus almenau\u0306 unu UEA-oficisto en tiu teretag\u0302a c\u0302ambro. Mi timas ke la malgranda amplekso de la c\u0302ambro kau\u0306zos kolizion inter g\u0302iaj okupantoj."}, {"text_idx": "#000258", "text": "Vi dedic\u0302is pli ol dudek jarojn de via vivo al laboro c\u0302e UEA. Kun kiaj sentoj vi nun forlasas la Centran Oficejon? Kion vi faros nun?"}, {"text_idx": "#000259", "text": "\u2013 Mi ne nur laboris por UEA, sed c\u0302iam provis fari la plej bonajn decidojn por la Asocio, mi ne miksis personajn interesojn en la laboron. Mi sopiros la mirindajn bonajn kunlaborantojn (la kolegojn en la CO, LKK-anojn kaj helpantojn, kaj elkore dankas ilian helpon por la UK-oj), tiujn homojn kun kiu eblas inters\u0302ang\u0302i spertojn, tiujn, kiuj kapablas kompreni ke la dinamiko de la UK estas alia ol tiu de lokaj au\u0306 naciaj renkontig\u0302oj, mi sopiros la homojn, kiuj fidis je miaj kapabloj, pruvitaj kiel c\u0302eforganizanto (KKS) de 19 el la 27 UK-oj, kiujn mi kunorganizis (de la 81-a g\u0302is la 107-a UK). Miajn ses unuajn UK-ojn kiel KKS mi organizis sola en la CO, same kiel la 103-an, 104-an, 105-an kaj 106-an UK-ojn."}, {"text_idx": "#000260", "text": "\u2013 Mi ne sopiros la c\u0302iujaran neceson provi konvinki iujn tro entuziasmajn lokajn esperantistojn ke iliaj \u201cnovaj\u201d ideoj por la UK estis jam provitaj kaj fiaskis, ke la Esperanta publiko ne pretas ac\u0302eti la ideojn vendatajn en semajnfina kurso pri merkatiko."}, {"text_idx": "#000262", "text": "\u2013 Kio donas al mi iom da trankvilo rilate al la estonto de la UK-oj, estas ke E@I povus havi konsilantojn el la UEA-estraro mem, kie s\u0302ajne c\u0302iuj kompetentas pri c\u0302io \u2013 unu estrarano diris ke li mem organizas kongresojn kaj alia diris, ke familiano lia tion faras, dirite kiam ili provis bagateligi miajn rekomendojn pri la UK-oj... Mi, universitata diplomito pri Turismo kaj Eventomanag\u0302erado, en la organizado de UK-oj dum 26 jaroj, el kiuj 23 kiel oficisto de la Kongresa Fako kaj 19 jarojn kiel KKS, homo kun la piedoj sur la tero, kion povus diri? Mi nur esperas ke la venontaj kongresoj estos bonaj!"}, {"text_idx": "#000263", "text": "\u2013 Miaj planoj por la estonto restas momente nur c\u0302e mi."}, {"text_idx": "#000264", "text": "La komitato de UEA surmetis maskojn"}, {"text_idx": "#000265", "text": "Kvarcento da kongresanoj c\u0302eestis la Nacian Vesperon. La komitato aprobis la jaran raporton kaj petis klarigojn pri la vendo de la domo. Ankorau\u0306 ne klaras la sorto de la libroservo. Unu komitatano malsanig\u0302is je KOVIM, kaj oni enkondukis maskodevigon."}, {"text_idx": "#000266", "text": "Komuna foto de la kongresanoj."}, {"text_idx": "#000267", "text": "La Nacia Vespero kutime estas unu el la plej popularaj programeroj de Universalaj Kongresoj, c\u0302ar tie estas prezentataj, ofte sur alta profesia nivelo, specifaj\u0302oj de la loka kultura heredaj\u0302o \u2013 c\u0302efe muziko kaj danco. La sabatan Nacian Vesperon en Montrealo c\u0302eestis proksimume kvarcent kongresanoj, kio s\u0302ajnas indiki, ke sufic\u0302e granda parto el la 842 alig\u0302intoj pro diversaj kialoj ne povis alveturi."}, {"text_idx": "#000268", "text": "En la dimanc\u0302a programo krom solena inau\u0306guro kaj komuna fotado estis la unuaj prelegoj de la kongresa universitato kaj aparta prelego pri la historio de Kebekio kaj Kanado. Okazis ankau\u0306 interalie ekumena diservo."}, {"text_idx": "#000269", "text": "La komitato en sia dua, dimanc\u0302a kunsido praktike unuanime aprobis la estraran raporton kaj la financajn dokumentojn de la asocio por la jaro 2021. Diskuton dum la kunsido vekis c\u0302efe la decido vendi la domon en Nieuwe Binnenweg 176 kaj la sorto de la diversaj servoj de UEA, kiuj antau\u0306e estis prizorgataj en la Centra Oficejo."}, {"text_idx": "#000270", "text": "Prezidanto Duncan Charters klarigis, ke la kongresa fako de UEA jam transiris al la organizaj\u0302o E@I en Slovakio, dum intertraktado pri la transdono de la libroservo al la slovakiaj aktivuloj dau\u0306ras."}, {"text_idx": "#000271", "text": "\u2013 Pri libroservo ni ankorau\u0306 diskutas, ni ne bone progresis pri tio. Estas linioj konsentitaj, sed ne subskribita kontrakto."}, {"text_idx": "#000272", "text": "Tamen lau\u0306 Charters estas jam \u201dsufic\u0302e klare\u201d, ke la libroservo iros al Slovakio."}, {"text_idx": "#000273", "text": "Malpli klare estas, kio okazos pri la c\u0302efa parto de la biblioteko Hector Hodler. La Au\u0306stria Nacia Biblioteko en Vieno transprenis malpli ol 5 procentojn el la librokolekto de UEA \u2013 la cetero el g\u0302ia vidpunkto estas \u201dduoblaj\u0302oj\u201d."}, {"text_idx": "#000274", "text": "\u2013 Ni ankorau\u0306 rigardas diversajn eblojn por la biblioteko, c\u0302ar ankorau\u0306 restas aj\u0302oj, kiuj ne iras al Vieno, sed bezonas konservadon. Unu el la proponoj estis la bavara biblioteko, kien iris la kolekto de Munkeno, sed tio ne estas ankorau\u0306 solvita."}, {"text_idx": "#000275", "text": "Post la unuaj komitata kunsidoj unu komitatano malsanig\u0302is je KOVIM kaj izolis sin en la hotelc\u0302ambro. En lundo la komitatanoj ekportis maskojn. Foto: Jukka Pietila\u0308inen."}, {"text_idx": "#000276", "text": "En j\u0302usa alvoko pri volontuloj UEA skribas, ke konstante mankas laborfortoj kun diversaj scioj kaj lertoj, sed lau\u0306 Charters ne estas problemoj pri la servoj."}, {"text_idx": "#000277", "text": "\u2013 Pri la aliaj servoj de la asocio, koran dankon al Martin [Scha\u0308ffer], c\u0302ar c\u0302io bone funkcias. Oni ofte diras, ke UEA perdas laboristojn... Do, kelkaj fakte emeritig\u0302is, kaj pro tio Martin faris la alvokon, sed neniu servo malfruas el tiuj ligitaj al UEA, kaj kelkaj ec\u0302 okazas sufic\u0302e rapide, kiel g\u0302iroj inter UEA-kontoj."}, {"text_idx": "#000278", "text": "UEA pli frue ricevis proponon de 1,1 milionoj da eu\u0306roj por la domo, sed g\u0302i nun estas proponata por vendo por la prezo de 1,8 milionoj. La altigo estis farita lau\u0306 propono de makleristo, sed lau\u0306 g\u0302enerala direktoro Martin Scha\u0308ffer en la nuna situacio vers\u0302ajne ne eblos ricevi tiun prezon:"}, {"text_idx": "#000280", "text": "Pri la malplenigo de la domo por vendo lau\u0306 Martin Scha\u0308ffer povos okupig\u0302i TEJO-volontuloj kaj aktivuloj de diversaj proksimaj urboj."}, {"text_idx": "#000281", "text": "\u2013 Krome oni jam ekis la laboron, ni luis en c\u0302i tiu jaro stokspacon por jam gardi diversajn aferojn... Kaj ni havos supozeble ankorau\u0306 kelkajn monatojn g\u0302is ni devos malplenigi la domon."}, {"text_idx": "#000282", "text": "Kristin Tytgat, komitatano A por Belgio, scivolis, c\u0302u estas plano pri tio, kiel la mono estu investita."}, {"text_idx": "#000283", "text": "\u2013 Kompreneble ankorau\u0306 ne estas tute klara plano. Ni havas bankistojn kiuj konsilas, sed se ni decidus investi iun parton en nemoveblaj\u0302o, tio devus esti ec\u0302 pli zorge pripensita, respondis Martin Scha\u0308ffer."}, {"text_idx": "#000284", "text": "\u2013 Ne povas esti fiksaj planoj, c\u0302ar ni ne scias, kiam la vendo estos, sed ni en la komisiono esploras diversajn eblojn por diversigi la investon, aldonis Francesco Maurelli, membro de la financa komisiono de UEA."}, {"text_idx": "#000285", "text": "Responde al demando de Rob Moerbeek pri la lastatempa inflacio, Martin Scha\u0308ffer respondis, ke la inflacio utilas al UEA."}, {"text_idx": "#000286", "text": "\u2013Inflacio plus pli altaj rentoj en la obligacia merkato por UEA estas bona. La fakto ke ni nun havas multe malpli grandajn kostojn signifas, ke tiu inflacio ne donas problemon, kiel se ni havus tre multajn elspezojn. Ni ja devos pagi pli por revuoj kaj aliaj aferoj, sed la eblo ke ni pli bone povos investi nian monon, tio donos al UEA ec\u0302 grandan s\u0302ancon."}, {"text_idx": "#000288", "text": "\u2013 La procezo de redukto estis ene de pluraj jaroj, do ni havis la eblon adaptig\u0302i duflanke. Unue ni revidis kiel organizi la laboron, parte ni nun havas pli bonan teknikon, uzas malpli da papero, uzas modernajn rimedojn. Ankau\u0306 iuj laboroj dum la jaroj reduktig\u0302is: la kvanto de pagopetoj en 2005 estis multe pli alta, ankau\u0306 la librovendoj, ktp. Do estas iu procezo kiu dau\u0306ris dum multaj jaroj, sed dum multaj jaroj oni ne reduktis la laboristaron."}, {"text_idx": "#000289", "text": "Tamen la redukto de laborfortoj signifis, ke restantaj homoj devas intense labori, li aldonis."}, {"text_idx": "#000290", "text": "\u2013 Estas granda labors\u0302arg\u0302o al iuj homoj. Mi vere laboras tre multe, ankau\u0306 sabate kaj nokte ofte sidas antau\u0306 komputilo por plenumi taskojn por helpi al membroj. Sed tion mi faras kun plezuro kaj kelkfoje mia familio devas elteni tion."}, {"text_idx": "#000291", "text": "Lunde oni eksciis, ke unu el la komitatanoj malsanig\u0302is kaj ricevis pozitivan rezulton de KOVIM-testo. Post tio prezidanto Duncan Charters enkondukis novajn regulojn, kiujn li komunikis en retpos\u0302to al la komitato antau\u0306 la sekva kunsido:"}, {"text_idx": "#000292", "text": "\u2013 C\u0302iuj portu maskon krom kiam ili parolas. Ni ne povos enlasi personojn sen maskoj. Bedau\u0306rinde pro manko de viva mikrofono kaj lau\u0306tparolilo por la c\u0302ambro, vi eble devos komuniki senmaske, sed vi povas veni al libera spaco por tion fari. 2-metra distanco estas rekomendata."}, {"text_idx": "#000293", "text": "Rezultoj de la Belartaj Konkursoj 2022"}, {"text_idx": "#000294", "text": "La rezultoj de la Belartaj Konkursoj de UEA estis diskonigitaj en lundo dum la Universala Kongreso de Esperanto. Plej populara c\u0302i-jare estis la branc\u0302o \u201dmikronovelo\u201d, en kiu partoprenis 54 verkoj de 25 au\u0306toroj el 16 landoj. Entute partoprenis 173 verkoj."}, {"text_idx": "#000296", "text": "La unua premio estas nealjug\u0302ita.\nLa dua premio estas aljug\u0302ita al \u201cReg\u0302ino-nokt\u201d de Evgenij Georgiev el Kazah\u0302io.\nLa tria premio estas aljug\u0302ita al \u201cMi s\u0302atus vidi...\u201d de Benoi\u0302t Philippe el Germanio.\nHonora mencio estas aljug\u0302ita al \u201cLa lampiro\u201d de Sylvain Barrier el Francio.\nHonora mencio estas aljug\u0302ita al \u201cCimbalaro\u201d de Evgenij Georgiev el Kazah\u0302io."}, {"text_idx": "#000300", "text": "La unua premio \u2013 premio Paula Adu\u0301riz \u2013 estas aljug\u0302ita al \u201cLa nigra truo\u201d de Emanuele Bovio Regano el Italio.\nLa dua premio estas aljug\u0302ita al \u201cLa bela kaj la bestio\u201d de Francisco Javier Moleo\u0301n el Hispanio.\nLa tria premio estas aljug\u0302ita al \u201cKiu c\u0302eas?\u201d\u201d de Pascal Vilain el Francio.\nHonora mencio estas aljug\u0302ita al \u201cLau\u0306morale\u201d de Christian Rivie\u0300re el Francio."}, {"text_idx": "#000302", "text": "La unua premio estas nealjug\u0302ita.\nLa dua premio estas nealjug\u0302ita.\nLa tria premio estas aljug\u0302ita al \u201cLa bakisto kaj la profeto\u201d de Raffaele Del Re el Italio."}, {"text_idx": "#000308", "text": "La unua premio \u2013 premio Luigi Minnaja \u2013 estas ne aljug\u0302ita.\nLa dua premio estas ne aljug\u0302ita.\nLa tria premio estas aljug\u0302ita al \u201cLa fundamentaj leg\u0302oj de esperantista stulteco\u201d de Federico Gobbo el Nederlando."}, {"text_idx": "#000310", "text": "La unua premio estas aljug\u0302ita en egaleco al la Verkoj: \u201cNe foriru\u201d de Ewa Grochowska el Francio, kaj al \u201cMenestrelo\u201d de Nikolaj Nec\u0302ajev el Rusio.\nLa dua premio estas aljug\u0302ita al \u201cKiel la Tero belas\u201d de Ewa Grochowska el Francio.\nLa tria premio estas aljug\u0302ita al \u201cDe kie vi estas?\u201d de Federico Gobbo el Nederlando."}, {"text_idx": "#000312", "text": "UEA havas novan malnovan estraron"}, {"text_idx": "#000313", "text": "Unuafoje post 2019 okazas c\u0302eesta Universala Kongreso. La komitato de UEA en sia unua kunsido en Montrealo elektis novan estraron \u2013 sen grandaj s\u0302ang\u0302oj. Duncan Charters plu prezidos. Gbeglo Koffi ne estis elektita kiel komitatano C."}, {"text_idx": "#000314", "text": "La komitato de UEA unuafoje kunvenis hibride \u2013 parto de la komitatanoj c\u0302eestis fizike en Montrealo, alia parto c\u0302eestis rete."}, {"text_idx": "#000315", "text": "En sabato komencig\u0302is la 107-a Universala Kongreso de Esperanto en Montrealo, Kanado. Origine tie devis okazi jam la 105-a UK en 2020, sed g\u0302i estis nuligita pro la pandemio. Nuligita estis ankau\u0306 la 106-a UK, kiu devis okazi en Belfasto. Lau\u0306 la informoj en la retejo de UEA al la c\u0302i-jara UK alig\u0302is entute 827 personoj el 56 landoj."}, {"text_idx": "#000316", "text": "Multaj alig\u0302intoj tamen ne povas partopreni pro diversaj kialoj \u2013 interalie la pandemio, la postulo de aprobita vakcino kaj la milito en Ukrainio. Lau\u0306 prezidanto Duncan Charters la brec\u0302o inter la kvanto de alig\u0302intoj kaj kvanto de efektivaj c\u0302eestantoj c\u0302i-jare estos pli granda ol iam ajn."}, {"text_idx": "#000317", "text": "La unua programero de la kongreso estis la kunveno de la supera decida organo de UEA, la komitato. Dum la pasintaj du jaroj la komitataj kunsidoj okazis rete. C\u0302i-jare unuafoje la komitato kunsidis hibride: parto de la komitatanoj alig\u0302is al la kunsido per la reto, dum la c\u0302efa parto c\u0302eestis en Montrealo."}, {"text_idx": "#000318", "text": "La kvanto de c\u0302eestantoj iom variis, sed dum la c\u0302efa parto de la kunsido fizike c\u0302eestis iom pli ol dudek komitatanoj, dum rete partoprenis iom pli ol dek komitatanoj. La kunsido komencig\u0302is kun ioma prokrasto, sed poste la tekniko s\u0302ajne funkciis senprobleme. La kunsido estis ankau\u0306 dissendita per Youtube, kie g\u0302in dum diversaj partoj sekvis g\u0302is dudeko da spektantoj."}, {"text_idx": "#000319", "text": "La c\u0302efa decido de la sabata komitata kunsido estis al elekto de nova estraro, kiu alportis neniujn surprizojn. La asocion plu prezidos Duncan Charters. Kiel vicprezidanto dau\u0306rigos Fernando Maia. Kiel nova dua vicprezidanto estis elektita Amri Wandel."}, {"text_idx": "#000321", "text": "La kongresa kuriero avertas pri varma vetero. Sed c\u0302u vere neg\u0302os?"}, {"text_idx": "#000322", "text": "Duncan Charters antau\u0306 la balotado klarigis, ke li unue volis liberigi sian lokon al vicprezidanto Fernando Maia. Li tamen akceptis rekandidati por dua mandato, c\u0302ar kaj Fernando Maia kaj aliaj estraraj kolegoj tion preferis."}, {"text_idx": "#000323", "text": "\u2013 Estis raporto, ke mi ne estis entuziasma, sed tio ne estas g\u0302usta. Mi estis hezitema, jes, sed ne temis pri manko de entuziasmo pri la laboro au\u0306 la kunlaboro, c\u0302ar c\u0302i tiu estraro estis unu el la plej harmoniaj spertoj kiujn mi havis."}, {"text_idx": "#000324", "text": "Ankau\u0306 Amri Wandel akcentis la harmoniecon de la estrara laboro."}, {"text_idx": "#000325", "text": "\u2013 Mi jam c\u0302eestis kvar estrarojn, kaj c\u0302i tiu estis la plej harmonia. UEA havas antau\u0306 si epokfarajn decidojn, do mi akceptas kaj dankas la elektan komisionon, ke ili sugestis min kiel duan vicprezidanton."}, {"text_idx": "#000326", "text": "Duncan Charters diris, ke la vendo de la Centra Oficejo dum la sekva mandatperiodo donos al UEA novajn eblojn:"}, {"text_idx": "#000327", "text": "\u2013 Ni havas tre belan okazon, lau\u0306 tio kion diris Amri, sen la Centra Oficejo, kien iris la plej granda parto de nia mono. Ni povos nun uzi la plej talentajn personojn en c\u0302iuj partoj de la mondo. Ni povas uzi la talentojn tie, kie ili trovig\u0302as, kunigi la fortojn, prioritatigi tion, kio vere antau\u0306enigos Esperanton."}, {"text_idx": "#000328", "text": "La estraro estis elektita preskau\u0306 unuanime, kiel kutime. Plej malmultajn voc\u0302ojn ricevis Franc\u0327ois Lo Jacomo, kiu dum la pasinta jaro en la komitato de UEA aktive kontrau\u0306is la vendon de la Centra Oficejo:"}, {"text_idx": "#000329", "text": "Jam antau\u0306 la elekto de la estraro oni voc\u0302donis pri novaj komitatanoj C, c\u0302ar kelkaj el tiuj poste devis eniri la estraron. Origine inter la kandidatoj estis ankau\u0306 Duncan Charters, sed li fine ne kandidatis, c\u0302ar li ig\u0302is komitatano A por Usono. Aliflanke kandidatis Renato Corsetti, kiu ne estis inter la originaj kandidatoj."}, {"text_idx": "#000332", "text": "\u2013 Li aktive kontrau\u0306batalis la strebojn de TEJO okazigi IJK en Afriko, sendante dosieron plenan je kalumnioj kaj akuzoj kontrau\u0306 TEJO al au\u0306toritatoj sur urba, nacia, kaj eu\u0306ropa niveloj. Inter multegaj diraj\u0302oj li asertis, ke en TEJO oni praktikas samseksemon kaj volas iri al Afriko por amuzig\u0302i kun la lokaj knaboj. Mi ne pensas ke homo, kiu tiel esprimas sin pri la agado de UEA devus esti en la komitato. Sen mencii pri la atakoj kiujn li faris kontrau\u0306 aktivaj esperantistoj kiel Osmo Buller kaj aliaj."}, {"text_idx": "#000333", "text": "Duncan Charters atentigis, ke Gbeglo Koffi ne c\u0302eestas la kunvenon kaj ne povas respondi al la akuzoj."}, {"text_idx": "#000334", "text": "\u2013 Sendepende de tio kion ni opinias pri la kritikoj al s-ro Gbeglo, la fakto ke li ne c\u0302eestas por defendi sin por mi estas unu faktoro en malaprobo de lia kandidateco, replikis Brian Moon, komitatano A por Luksemburgio."}, {"text_idx": "#000335", "text": "Granda majoritato de la komitato efektive voc\u0302donis kontrau\u0306 Gbeglo Koffi, kiu ricevis nur kvin porajn voc\u0302ojn. Plej popularaj inter la kandidatoj estis Aurora Bute kaj Stephan MacGill:"}, {"text_idx": "#000338", "text": "Ma il havis kom aktiva opozanto Joseph Caillaux, ilqua tre kalumniesas dal Franca historiisti e, versimile, esas ignorata en Germania. Joseph Caillaux esis tre bone edukita viro qua de moderata republikano divenis \u00ab radikalo \u00bb. Ico esas desfacile definebla nam ica partiso esis certe sinistrana ma partisano di \u00ab pacema libera kambio \u00bb qua ne fitas tre bone kun la socialismo e mem min multe kun, plu tarde, la komunismo. Lua ideo koncerne la exterlandana politiko esis ke Francia devis irgakuste mantenar bona, od adminime korekta, relati kun Germania pro ke kaze di milito amba landi esus tre febligita ed anke Europa e, konseque, Europa divenus kolonio di Usa. Il esis bona profeto, ma itaepoke onu ne esis pronta askoltar ilu."}, {"text_idx": "#000342", "text": "La c\u0302efdelegito de UEA en Rusio devas esti eksigita, c\u0302ar s\u0302i faris publikajn elpas\u0302ojn pri la milito en Ukrainio neakcepteblajn por reprezentanto de UEA. Tion postulis komitatano Osmo Buller. En la posta vigla diskuto la estraro de UEA rifuzis diri sian opinion, dum la prezidanto de Rusia Esperanto-Unio konsideras, c\u0302u REU entute restu landa asocio de UEA."}, {"text_idx": "#000344", "text": "La komentoj, kiuj ekigis la diskuton pri la statuso de la c\u0302efdelegito de UEA en Rusio, Svetlana Smetanina, aperis en Facebook la 26-an de julio, post kiam la c\u0302efdelegito de UEA en Latvio, Margaita Z\u030celve, okaze de la Esperanto-tago afis\u0302is varban bildon de UEA kun la teksto \u201dEsperanto \u2013 monda lingvo por dialogo, ne milito\u201d."}, {"text_idx": "#000345", "text": "En sia komento Svetlana Smetanina skribis: \u201dDomag\u0302e, ke UEA nur en la oka jaro de la milito en Donbaso rememoris pacon. Dum tiu tempo, la nazioj de Okcidenta Ukrainio mortigis 15 000 virinojn, la maljunulojn kaj infanojn de Donecko kaj Lugansk.\u201d"}, {"text_idx": "#000347", "text": "Responde al demando pri tio, c\u0302u vere s\u0302i subtenas la \u201dmurdatakojn de Moskvo\u201d, s\u0302i respondis jese:"}, {"text_idx": "#000348", "text": "S\u0302ajne intermiksante Latvion kaj Litovion, s\u0302i poste klarigis al la c\u0302efdelegito de UEA en Latvio, ke Litovio multe gajnis de la sovetia okupacio. Al kritikantoj s\u0302i respondis, ke tiuj estas \u201dzomb/i/igitaj\u201d de usona propagando. La plej multajn el siaj koncernaj komentoj s\u0302i poste forigis."}, {"text_idx": "#000349", "text": "Svetlana Smetanina estas c\u0302efdelegito de UEA en Rusio, sed ankau\u0306 eksa prezidanto de Rusia Esperanto-Unio, kaj ties reprezentanto en la komitato de UEA."}, {"text_idx": "#000350", "text": "Reage al s\u0302iaj komentoj, la antau\u0306a g\u0302enerala direktoro de UEA, komitatano Osmo Buller, en la komitata diskutejo postulis, ke Smetanina ne dau\u0306rigu kiel c\u0302efdelegito de UEA:"}, {"text_idx": "#000351", "text": "\u2013 Svetlana Smetanina estas la c\u0302efdelegito de UEA por Rusio kaj en tiu funkcio la reprezentanto de UEA en sia lando. S\u0302ia elpas\u0302o tamen estas tute ne akceptebla por funkciulo de UEA, pro kio mi postulas, ke la Estraro esprimu al s\u0302i malkonfidon (Regularo pri Delegitoj, art. 7.2) kaj nuligu s\u0302ian c\u0302efdelegitecon. Kiel difinite en la koncerna artikolo, la Estraro ec\u0302 ne bezonas doni klarigon pri la kialo, kiu c\u0302i-kaze tamen estas evidenta."}, {"text_idx": "#000353", "text": "\u2013 Mi plene konsentas kun Osmo kaj aliaj, ke tiu konduto malkonvenas al c\u0302efdelegito, kiu devas agi konforme al la Statuto de UEA kaj strebi en c\u0302iuj rilatoj esti digna reprezentanto de la Asocio. La Regularo diras simple, ke c\u0302efdelegito \u201dreprezentas la Asocion en iu lando.\u201d Tio estas tute alia afero, ol reprezenti iun landon en la Asocio, des malpli ties s\u0302tatan politikon. Mi do dividas la opinion, ke esprimo de malkonfido estas necesa en c\u0302i tiu kazo, skribis Fettes."}, {"text_idx": "#000354", "text": "Pluraj aliaj komitatanoj tamen kritikis la proponon."}, {"text_idx": "#000357", "text": "La sola reago flanke de la estraro de UEA estis tiu de g\u0302enerala sekretario Aleks Kadar, kiu asertis ke la estraro \u201dtute ne ignoras \u201d la mesag\u0302on de Osmo Buller, sed estas plene okupata de kongresaj aferoj. La nuna estraro lau\u0306 li c\u0302iuokaze ne povas decidi pri la afero, c\u0302ar g\u0302i jam ne kunsidos antau\u0306 la UK, dum kiu estos elektita nova estraro."}, {"text_idx": "#000358", "text": "\u2013 Estos tasko de la nova Estraro konfirmi/malkonfirmi c\u0302efdelegitojn. Tio okazos en la unuaj semajnoj de la nova periodo, skribis Kadar."}, {"text_idx": "#000360", "text": "\u2013 Mi bedau\u0306ras pri tiaj zombozuloj kiel Smetanina kaj ne konsideras tiujn serioze. /.../ Sed la sobran kaj logikan proponon de Osmo mi subtenas sendube, senhezite kaj senalternative!"}, {"text_idx": "#000361", "text": "Li samtempe avertis, ke multaj esperantistoj en Ukrainio nun dubas, c\u0302u en la nuna situacio entute indas ke Ukraina Esperanto-Asocio restu landa asocio de UEA, se en UEA membras la rusia REU."}, {"text_idx": "#000362", "text": "Svetlana Smetanina estas ne nur c\u0302efdelegito de UEA en Rusio, sed ankau\u0306 la komitatano A por Rusio. S\u0302i tamen ne partoprenis la diskuton en la komitata listo, kaj s\u0302ajne ec\u0302 ne konsciis pri g\u0302i, antau\u0306 ol Libera Folio petis s\u0302ian komenton."}, {"text_idx": "#000363", "text": "\u2013 Mi nenion volas komenti, c\u0302ar ne sentas min kulpa, s\u0302i respondis."}, {"text_idx": "#000365", "text": "\u2013 Temas pri tio, ke en komitata listo de UEA levig\u0302is fare de sinjoro Buller freneza atako kontrau\u0306 Svetlana kun proponoj eksigi s\u0302in de la posteno de c\u0302efdelegito de UEA por Rusio. Mi forte subtenas Svetlana-n kaj opinias, ke tiu c\u0302ikanado fare de UEA-komitatanoj montras inklinon de tiuj komitatanoj al politika persekutado de homoj kun aliaj opinioj kaj foreston de kapablo kunlabori sur neu\u0306trala internacia kampo."}, {"text_idx": "#000366", "text": "\u2013 Se Estraro de UEA dancos lau\u0306 la s\u0302almo de tiu komitata Buller-koterio, tiam g\u0302i montros, ke ankau\u0306 UEA entute havas inklinon al politika persekutado kaj ne plu estas neu\u0306trala organizaj\u0302o. Mi proponis al nia Estraro (de REU), ke ni verku protestan leteron al UEA prie."}, {"text_idx": "#000367", "text": "Aleksandr Lebedev mem pli frue publike subtenis \u201dkompletan likvidon de la nuna ukraina s\u0302tato \u201d. Eblas demandi, kiom tio atestas pri \u201dkapablo kunlabori sur neu\u0306trala internacia kampo \u201d."}, {"text_idx": "#000369", "text": "\u2013 Se UEA ion \u201ddecidos \u201d, mi kiel estrarano tuj proponos haltigi membrecon de REU en UEA kaj pripensi, kion eblas organizi enkadre de BRICS. Ne pro mia propra politika pocizio, ne. Sed... C\u0302u UEA kaj Eu\u0306ropo entute ne komprenas, ke per tiuj \u201dsankcioj kontrau\u0306 homoj \u201d ili nur helpas al rusianoj kunig\u0302i?"}, {"text_idx": "#000371", "text": "\u2013 Ankau\u0306 c\u0302e mi lastajare ofte aperas tiu demando. La kotizojn al UEA ni akurate pagas, kaj ricevas lavangon de koto. En la vica Konferenco indas levi tiun demandon, c\u0302u ni deziras plu resti alig\u0302inta asocio de UEA."}, {"text_idx": "#000372", "text": "Ivan Kossey eksuspektis grandan konspiron malantau\u0306 la afero:"}, {"text_idx": "#000373", "text": "\u2013 Se la UEA vere eksigos Sv. Smetanina, mi proponas haltigi la membrecon de REU en UEA kaj krei alternativan mondan organizaj\u0302on de esperantistoj. Mi ne emas fari skandalojn kaj bruon. Miaj motivoj estas multe pli profundaj. Lau\u0306 mia impreso la sekretaj servicoj de Usono kaj Britio kontrolas UEA-n trouzante g\u0302iajn eternajn financajn malfacilaj\u0302ojn. Tial UEA tute konscie sekvas \u201dsendentan \u201d politikon, kiu rezultas stagnadon de Esperanto."}]